दुकानदार को उलझाकर गल्ले से 1.86 लाख रुपए ले भागे बाइक सवार लुटेरे
शुक्रवारसुबह करीब साढ़े 9 बजे बस स्टैंड के पास स्थित एक करियाने दुकान पर आए एक युवक ने सामान खरीदने बहाने दुकानदार को उलझा लिया और गल्ले में पड़े करीब 1 लाख 86 हजार रुपए उठाकर पल्सर सवार अपने साथी संग फरार हो गया। घटना के बाद दुकानदार ने शोर मचाया। मोटरसाइकिल सवार एक अन्य युवक ने लुटेरों का पीछा भी किया मगर लुटेरे देखते ही देखते आखों से ओझल हो गए। घटना के बाद क्षेत्र में डर का माहौल पसर गया है। लोग आसपास के दुकानदार वहां इकट्ठे हो गए। राहों पुलिस ने पीड़ित के बयान दर्ज कर लिए हैं जबकि शहर में लगे सीसीटीवी कैमरों की फुटेज की जांच की जा रही है। पुलिस को सीसी फुटेज में दो संदिग्ध भी नजर आए हैं। पुलिस का दावा है कि जल्द लुटेरे गिरफ्तार कर लिए जाएंगे।
शहर में लगाए 11 कैमरों में से 7 पड़े हैं बंद
शहरमें सुरक्षा प्रबंधों के मद्देनजर पिछले समय के दौरान विभिन्न प्वाइंट्स पर 11 सीसीटीवी कैमरे लगाए गए थे। मगर वीरवार को हुई लूट की घटना के बाद जांच के दौरान 11 में से 7 सीसीटीवी कैमरे डिसकनेक्ट पाए गए हैं। हालांकि चल रहे एक कैमरे की फुटेज में संदिग्ध युवक नजर आए हैं। बंद डिसकनेक्ट पर कैमरों के बारे में एसएचओ राहों संजीव कपूर ने कहा कि तकनीकी वजह से कैमरे बद हो गए हैं। जिन्हें जल्द ही पहल के आधार पर ठीक करवाया जाएगा। उन्होंने बताया कि शहर क्षेत्र में गश्त तेज कर दी गई है, संभावना है कि आरोपी जल्द पुलिस की गिरफ्त में होंगे।
अपने साथ हुई लूट की जानकारी देते हुए अशोक कुमार। -भास्कर
वारदात के बाद फिल्लौर रोड की तरफ भागे लुटेरे
सूचनामिलने के बाद पहुंची पुलिस ने क्षेत्र में लगे सीसीटीवी कैमरों की फुटेज की जांच की तो इस दौरान एक मोटरसाइकिल पर सवार दो संदिग्ध नजर आए जो फिल्लौर रोड की तरफ जा रहे हैं। जिसके चलते पुलिस ने पीडि़त के बयान दर्ज करके मामले की जांच शुरू कर दी है।
बस स्टैंड पर लेख राज-अशोक कुमार करियाना स्टोर के संचालक अशोक कुमार ने बताया-मैं सुबह करीब सवा 9 पहुंचा था। अभी सामान सैट ही कर रहा था कि एक बाइक दुकान के पास आकर रुकी, जिस पर सवार एक युवक ने हेलमेट पहना हुआ था जबकि दूसरा बिना हेलमेट के था। बिना हेलमेट वाला युवक दुकान पर आया। तेल की बोतल तथा टुथपेस्ट मांगा। दो हजार रुपए का नोट दे दिया। मैंने गल्ला खोला और दो हजार से बकाया देने लगा। गल्ले में कैश ज्यादा था। गल्ला खुलते ही युवक ने झट से चाय पत्ती का पैकेट मांग लिया। गल्ला खुला ही छोड़ मैं चाय पत्ती का पैकेट उठाने के लिए मुड़ा तो युवक गल्ले से कैश उठाकर बाहर बाइक पर सवार अपने साथी के साथ फरार हो गया। मैं शोर भी मचाया। एक अन्य मोटरसाइकिल सवार ने उनका पीछा किया मगर वे कहीं नहीं मिले।
रहेंअलर्ट, किसी को दिखाएं पास रखा कैश
लुटेरोंने इन दिनों लूटपाट के नए-नए तरीके अपनाने शुरू कर दिए हैं। कहीं बोगस कॉल करके कैश लूटते हैं, तो कहीं छीना-झपटी करके। ऐसे में यह बहुत जरूरी है कि हर समय अलर्ट रहें और अनजान के सामने कभी भी ज्यादा कैश खोलें। साथ ही दुकानों में सीसीटीवी कैमरे जरूर लगवाने चाहिएं।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva